Posted on November 22, 2008 by rudiprinsloo	Mnr. Job Legemar (48) gister saam met sy jongste dogter, Cariene (9), en sy jongste seun, Dieter (13), voor hul huis in Vaalbank, wes van Bronkhorstspruit. Foto: Theana Calitz
Filed under: Uncategorized « ‘Die polisie het nie genoeg gedoen’ AfriForum gaan vra vir taakspan oor aanvalle » Bathabile se onderrok hang toe lelik uit | Netwerk24
Bathabile se onderrok hang toe lelik uit
Deur Vryburger 13 Junie 2019 00:00
Vryburger sien Bathabile Dlamini, vroueligaleier, is een van die ANC-LP’s wat nou bedank het om hul ministers­pensioen te kan hou. In haar bitter bedankingsbrief het sy ingeklim oor die patriargale media wat vroue se regte vertrap omdat dit mos besit word deur ’n spul konserwatiewe wit mans. Dis nou die einste Dlamini wat geveg het om die seksistiese patriarg Jacob Regop in sy pos te hou. Die einste Dlamini wat die vroueliga se afvaardiging na die ANC-konferensie met ses mans “versterk” het omdat “vroue soms te emosioneel raak” en die mans daar moet wees om “as kundiges te redeneer”.
Lyk vir Vryburger of Dlamini geen hulp van die konserwatiewe wit mans nodig het om ’n seksistiese patriargie in stand te hou nie. Sy het heel goed op haar eie gevaar.
Geld wat stom is en politici wat krom is
Vryburger moet sê dit is minstens ’n riem onder die hart dat Dlamini nie haar ministerspensioen op eilanddrankies of ’n luukse af­trede in Huis Herfsblaar gaan uitgee nie.
Nee, liewe leser, dit sal maar moet gaan vir daardie 20% van die regskoste in die Sassa-saak wat die hof haar gelas het om te betaal. Of andersins sal sy en Jacob Zuma maar saam ’n verkoping van tweedehandse hoede en sokkies moet hou.
Die Matfield van die ANC-jeugliga
Intussen kry Collen Maine dit hotagter by sy jeugliga, wat vra dat die leierskap nou ontbind word omdat nuwe leiers al verlede jaar verkies moes gewees het.
Maar dan is daar natuurlik nog ’n ander netelige ou sakie, en dít is dat die jeugliga net lede van 35 en jonger toelaat. Vryburger het dit op goeie gesag dat Maine al 38 jaar oud is. En aangesien Maine nie Victor Matfield is nie en die jeugliga nie die Bloue Bulle nie, is dit mos tyd dat Maine maar die speelveld verlaat, of hoe?
Zuma staan met die hoed in die hand
’n Handige LP handig sy bedanking in
Beloftes maak mos skuld, Ramaphosa
Die ANC vry, maar Malema sê net ‘EFF-of’